
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"
· 1. Pamatojoties uz likuma "Par valsts budžetu 2024. gadam un budžeta ietvaru 2024., 2025. un 2026. gadam" 70. pantu, atbalstīt apropriācijas pārdali 58 880 050 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" ar valsts drošību saistīto prioritāro pasākumu ietvaros:
· 1.1. 57 211 644 euro apmērā uz Iekšlietu ministrijas budžeta apakšprogrammu 40.02.00 "Nekustamais īpašums un centralizētais iepirkums", lai ar valsts drošību saistītā prioritārā pasākuma ietvaros turpinātu valsts ārējās sauszemes robežas infrastruktūras izbūvi uz valsts ārējās sauszemes robežas, tai skaitā:
· 1.1.1. 49 496 515 euro apmērā, lai nodrošinātu valsts robežas apsardzības infrastruktūras (žoga) izbūvi gar Latvijas Republikas un Krievijas Federācijas robežu (apmēram 64,95 km) atbilstoši cenu aptaujas rezultātiem;
· 1.1.2. 5 854 272 euro apmērā, lai ar Nacionālo bruņoto spēku atbalstu nodrošinātu valsts robežas apsardzības infrastruktūras (žoga) izbūvi gar Latvijas Republikas un Krievijas Federācijas robežu (apmēram 19,52 km);
· 1.1.3. 620 857 euro apmērā, lai nodrošinātu zemes vienību atsavināšanu valsts ārējās sauszemes robežas apsardzībai nepieciešamās infrastruktūras izbūvei uz Latvijas Republikas un Baltkrievijas Republikas valsts robežas un īpašuma tiesību nostiprināšanu zemesgrāmatā uz valsts vārda Iekšlietu ministrijas personā;
· 1.1.4. 514 746 euro apmērā, lai nodrošinātu valsts robežas apsardzības infrastruktūras (būvdarbu 1. kārta) izbūves pabeigšanu uz Latvijas Republikas un Baltkrievijas Republikas ārējās sauszemes robežas (projekta vadība, būvuzraudzība, netiešās izmaksas);
· 1.1.5. 380 801 euro apmērā, lai nodrošinātu valsts robežas apsardzības infrastruktūras (būvdarbu 2. kārta) izbūves pabeigšanu uz Latvijas Republikas un Baltkrievijas Republikas ārējās sauszemes robežas (neparedzēto izdevumu segšana laipu izbūvei purvu zonās);
· 1.1.6. 344 453 euro apmērā, lai nodrošinātu valsts ārējās sauszemes robežas apsardzības infrastruktūras elementu drošības uzlabošanu (būvdarbu 1. un 2. kārta) uz Latvijas Republikas un Baltkrievijas Republikas ārējās sauszemes robežas (caurteku aprīkošana ar pretiekļūšanas aizsargmehānismiem);
· 1.2. 1 668 406 euro apmērā uz Iekšlietu ministrijas budžeta programmu 10.00.00 "Valsts robežsardzes darbība", lai nodrošinātu valsts robežas apsardzības tehnoloģiskās infrastruktūras izbūves uzsākšanu uz Latvijas Republikas un Krievijas Federācijas robežas.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

